Document ID: /roh_data/filtered/fineweb-2-filterrobots_roh.jsonl.gz/40101

Da la surfatscha da raiver anora è la nova halla da raiver dubel uschè gronda sco la veglia halla che sa chatta paucs meters dasperas. Er en cumparaziun svizra tutga ella uss tar ina da las pli grondas, sco il schef Paul Sennrich ha ditg envers Radio Rumantsch.
La nova halla da raiver porscha il suandant:
- ina gronda halla da raiver cun paraids fin 15 meters autezza
- ina pli pintga halla per scolaziun e gruppas
- ina paraid da nov meters autezza en il liber
- 2 stanzas da bouldrar (raiver sainza suga) cun ina autezza da 4 meters
Las 170 routas ch’èn uschia pussiblas sa drizzan ad amaturs, dentan era a raviders ferms. Ils 31 d’avust duai la nova halla arver sias portas. Quai punctualmain sin il di che la veglia halla da raiver dad Ap’n Daun vegn stgarpada giu.